section_heading: Smanjenje emisija sumporovog dioksida SO<sub>2</sub>
paragraph_text: Odabran je mokri postupak odsumporavanja dimnih plinova s vodenom suspenzijom vapnenca, tehnološki istovjetan sustavu, kakav ima TE Plomin 2. Ovo tehnološko rješenje karakterizira visoka pouzdanost pogona, te visoki stupanj izdvajanja SO<sub>2</sub> za različite uvjete pogona i karakteristike ugljena. To je danas najzastupljenija tehnologija odsumporavanja na termoelektranama. Konačni produkt je gips koji se koristi u građevinarstvu, pa je količina otpada za odlaganje relativno mala. U apsorberu postrojenja za odsumporavanje dolazi također i do ispiranja sitnih čestica, teških metala, HCl-a, HF-a i drugih spojeva. Proces se zasniva na reakcijama SO<sub>2</sub> iz dimnih plinova s vapnencem, CaCO<sub>3</sub> iz suspenzije uz djelovanje kisika iz zraka pri čemu nastaje CaSO<sub>4</sub> (gips). Stupanj odsumporavanja FGD postrojenja TE Plomin 3 će biti ≥ 95%.